CELEX: C2005/205/08
Language: et
Date: 2005-08-20 00:00:00
Title: Euroopa Kohtu (esimene koda) 2. juuni 2005. aasta otsus kohtuasjas C-174/04: Euroopa Ühenduste Komisjon versus Itaalia Vabariik (Liikmesriigi kohustuste rikkumine — EÜ artikkel 56 — Hääleõiguse automaatne peatamine erastatud ettevõtjas)

20.8.2005   
            
            
               ET
            
            
               Euroopa Liidu Teataja
            
            
               C 205/4
            
         
      EUROOPA KOHTU
   
   (esimene koda)
   2. juuni 2005. aasta otsus
   kohtuasjas C-174/04: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - EÜ artikkel 56 - Hääleõiguse automaatne peatamine erastatud ettevõtjas)
   (2005/C 205/08)
   Kohtumenetluse keel: itaalia
   Kohtuasjas C-174/04: Euroopa Ühenduste Komisjon (esindajad E. Traversa ja C. Loggi) v. Itaalia Vabariik (esindaja I. M. Braguglia, keda abistas advokaat P. Gentili), mille esemeks on artikli 226 alusel 13. aprillil 2004 esitatud liikmesriigi kohustuse rikkumise hagi, tegi Euroopa Kohus (esimene koda), koosseisus: koja esimees P. Jann (ettekandja), kohtunikud K. Lenaerts, N. Colneric ja K. Schiemann ja E. Juhász; kohtujurist J. Kokott, kohtusekretär R. Grass, 2. juunil 2005 otsuse, mille resolutiivosa on järgmine:
   
               1.
            
            
               Kuna Itaalia Vabariik jättis jõusse 25. mai 2001. aasta dekreetseaduse (decreto-legge) nr 192/2001, mis muudeti 20. juuli 2001. aasta legge n. 301, recante disposizioni urgenti per salvaguardare i processi di liberalizzazione e privatizzazione di specifici settori dei servizi pubblici'ks (seaduseks nr 301, mis sisaldab kiirmeetmeid teatavate avaliku sektori teenuste liberaliseerimis- ja erastamisprotsessi tagamiseks) ning mis sätestab elektri- ja gaasisektoris tegutsevates äriühingutes üle 2 %-i aktsiakapitali esindavast osalusest tuleneva hääleõiguse automaatse peatamise juhul, kui selline osalus omandati reguleeritud finantsturgudel noteerimata ja siseriiklikul turul turgu valitsevas seisundis olevate riigi osalusega äriühingute poolt, siis on Itaalia Vabariik rikkunud EÜ artiklist 56 tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 156, 12.6.2004.